এখন আশা করা যায় প্রাইমারি শিক্ষার বেলায়ও কর্তৃপক্ষ বিষয়টা বিবেচনায় নিয়ে পাবলিক পরীক্ষাটা তুলে দেবেন প্রাইমারি থেকে। এটা করলেই দুধের শিশুরা হাফ ছেড়ে বাঁচতে পারবে। বলতে চাইছি একটু ধীরে হাঁটুন অনেক পথ হাঁটুনÑ ওদেরও সেভাবে হাঁটতে দিন। ওদের ক্লান্ত করে দিয়ে আখেরে লাভ হবে না। অঙ্কুরেই বিনাশ ঘটবে অধিকাংশের। প্রশ্ন করতে ইচ্ছে করে ওরা যে পড়ালেখার চাপে দিনে দিনে ক্লান্ত হয়ে পড়ছে এটা সবাই দেখেও দেখছেন না কেন? ঘরে ঘরেই তো ওরা আছে। সাধারণ ঘরের বা হোক সে মধ্যবিত্ত ঘরের একটা প্রথম শ্রেণীর শিশুকে যদি ৮-১০টা কোথাও ১২টা পরীক্ষা দিয়ে দ্বিতীয় শ্রেণীতে উত্তীর্ণ হতে হয় তাহলে ক্লান্তি তার ওপর ভর করবে না বা শুরুতেই লেখাপড়ার প্রতি তার অনীহা সৃষ্টি হবে না এমন মনে করা মানে বিষয়টা এড়িয়ে যাওয়া ছাড়া কিছু না। গণিতে বোর্ডের বইটার সঙ্গে সহায়ক বই থাকে দুইটা, ইংরেজিতে থাকে বোর্ডের বইটার সঙ্গে সহায়ক বই তিনটাÑ এই ৭টা। এর সঙ্গে বাংলা ধর্ম সমাজ বিজ্ঞান অঙ্কন এসব তো আছেই।